**Урок беларускай мовы ў 2 класе**

**Тэма:**  Галосныя гукі [о], [э], [а]. Правапіс слоў з літарамі о, э- а

**Мэта:** Стварэнне ўмоў для развіцця ўмення пісаць літары о, э – а ў словах.

**Задачы:**

* садзейнічаць засваенню алгарытма правапісу слоў з галоснымі о, э, а;
* узбагачаць слоўнікавы запас вучняў па тэме “Птушкі”, развіваць маўленне, увагу, арфаграфічную пільнасць;
* спрыяць развіццю творчага мыслення, фарміраванню самастойнасці, навыкаў супрацоўніцтва;
* ствараць умовы для выхавання цікавасці да роднай мовы, жадання дапамагаць птушкам у зімовы перыяд.

**Абсталяванне:** мультымедыйная прэзентацыя, выявы сняжынак, сумётаў, птушак, карткі з заданнямі для групавой і парнай работы/

**Ход урока**

**I. Арганізацыйны момант** (Слайд 1)

**-**Весела гучыць званок.

Яго голас вам знаёмы.

Запрашае на ўрок

Беларускай мовы!

1. **Праверка дамашняга задання**(Слайд 2)

-Памяняліся са сваім суседам сшыткамі. На слайде паказана правільна выкананае заданне. Праверце свайго суседа.

1. **Хвілінка чыстапісання**

Белым пухам замяло

І палеткі і сяло.

Мост праз рэчку хутка ляжа,

Што за пара году? Хто адкажа? (Зіма) (Слайд 3-4)

- Як завецца першы зімовы месяц? (Снежань). (Запіс ў сшытках даты.)

- А чаму яго так называюць?

Што за беленькая мушка

Апусцілася на вушка,

Ледзь чутно паказытала,

І праз міг яе не стала. (Сняжынка) (Слайд 5-6)

- А да нас прыляцела не адна, а 3 сняжынкі.

-Што незвычайнага у гэтых сняжынках?(Кожнай сняжынкі адпавядае літара)

- Што ў іх агульнае? (абазначаюць галосныя гукі).

**IV. Увядзенне у тэму**

- Ці ведаеце вы хто такі дзед Барадзед? (Слайд 7-8)

- Дзед Барадзед ходзіць па свеце, а сёння ён завітаў да нас са сваім чарадзейным куфрам. А што там знаходзіцца? Адкажыце на пытанні:

- Які склад называецца націскным? Ненаціскным? (Настаўнік дастае ліст, тэкст на слайдзе) (Слайд 9-10)

х**о**лад – х**а**лады

г**о**лад – г**а**лодны

др**э**ва - др**а**ўляны

к**о**рм – к**а**рмушка

- Хто даў гэты ліст дзядулі? (Птушкі) Як здагадаліся?

- Прачытайце пары. Запішыце ў сшытак, падкрэсліце выдзеленыя літары, пастаўце націск. Што заўважылі? Якія галосныя гукі вымаўляюцца пад націскам? Якія галосныя гукі вымаўляюцца замест іх не пад націскам?

-Тэма нашага урока “Галосныя гукі [о], [э], [а]. Правапіс слоў з літарамі о, э- а”(Слайд 11-12)

- Як думаеце, над чым будзем працаваць на ўроку?

**V. Вывучэнне новай тэмы**

**-**Чытаем правіла на старонцы 120.(разам, самастойна, пытанні) (Складаем алгарытм разважання)

1. Паставіць у слове націск.

2. Калі галосны пад націскам, то пішам літары о ці э.

3. Калі не пад націскам – а.

- Як можна дапамагчы птушкам зімой перажыць холад і голад?

(Слайд 13)

Добры майстар Барадзед

Нам зрабіў кармушку.

Кожным ранкам да яе

Прылятаюць птушкі.

То дзяўбуць зярняткі,

То над садам кружаць

Крыжадзюб, сініцы,

Снегіры, як ружы.

Ціўкаюць, спяваюць

Голасна, як летам.

Дзядулі падзяку

Шлюць за клопат гэты.

- За што птушкі дзякуюць Баралзеду? Якія птушкі прыляталі паесці?

- Кожная птушка падрыхтавала сваю гісторыю. Хто першы?

Першай да кармушкі

Прыляцела з жоўтай грудкай птушка.

А знайшла ў кармушцы сала,

 Дык і ласавацца стала. (Сініца) (Слайд 14-15)

- Тое, што ўбачыла сінічка, калі ляцела да кармушкі, расказана ў пр. 232. Я чытаю, а вы сочыце.

-Чаму Рыгорку было сумна?

-Хто яго развесяліў? Як?

-Ці можна Жэню і Рому назваць сапраўднымі сябрамі? Чаму?

-Ці хацелася б вам мець такіх сяброў?

-А як бы вы паступілі на іх месцы?

-Запішыце выдзеленыя словы парамі, вызначце націск, растлумачце правапіс о, э, а. (Практыкаванне выконваецца калектыўна).

**VI. Фізкультхвілінка**  (Слайд 16 )

-Час усім нам зараз устаць,

Крыху костачкі размяць.

Падымаемся высока,

Закранулі мы аблокі.

Хутка ветрык наляцеў,

Замарозіць не паспеў.

Адпачылі з табой трошкі.

І за ведамі- ў дарожку!

**VII. Замацаванне** (Слайд 17)

А гэтая птушка прыляцела з лесу.

Гляньце вы на дзівачка,

што з гняздзечка-гамачка

ў завею, у мароз

высунуў дзюбаты нос. (Крыжадзюб) (Слайд 18-19)

Групавая работа.

- Кожнай групе трэба ўставіць прапушчаныя літары і знайсці лішняе слова.

ст..л

ст..лік

ст..ловая

р..ка

р..чка

р..чулка

н..ч

н..чаваць

н..чка

г..рка

г..ра

г..рысты

стр..ха

стр..хі

на стр..се

(Слайд 20-21)

Яшчэ адзін госць кармушкі Барадзеда.

На галінках яблыні са снежнай бахрамой

Яблыкі чырвоныя выраслі зімой.

Яблыкі па яблыні весела снуюць,

Вусняў замарожаных яблыкі дзяўбуць. (Снягір) (Слайд 22-23)

- Снягір хоча каб мы выканалі практыкаванне 233. Выконваем у сшытках самастойна.

**VIII. Вынік урока**

-Якія галосныя пішуцца пад націскам?

-Якія галосныя пішуцца не пад націскам?

**IX. Дамашняе заданне**

-Адкрываем дзённікі і запісываем дамашняе заданне с. 122, пр. 234. Дома вам трэба спісаць і ўставіць прапушчаныя літары.

**X.Рэфлексія**

У ахвоту работу зрабіўшы,

Палюбуйся, як добра ўсё выйшла.

Лепшай радасці ў свеце няма:

-Я зрабіў гэта сам!

-Я зрабіла сама!

Самаацэнка ў сшытках.

-Пакажыце рознакаляровыя зярняткі: зялёныя з “+” – “Я ўсё зразумеў і ў мяне ўсё атрымалася”; жоўтыя з “?” – “Трэба дапамога”; “Мне было нецікава і я нічога не зразумеў”